31994R3304
L 341/48
JURNALUL OFÍCIAL AL UNIUNII EUROPENE
REGULAMENTUL (CE) NR. 3304/94 AL COMISIEI
din 21 decembrie 1994
de modificare a unor regulamente privind cerealele și orezul ca urmare a aderării Austriei, Finlandei și Suediei
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Norvegiei, Austriei, Finlandei și Suediei (1), în special articolul 169 alineatul (2),
întrucât aderarea Austriei, Finlandei și Suediei face necesară abrogarea Regulamentului (CE) nr. 479/88 al Comisiei din 22 februarie 1988 de stabilire a unor norme de operare a contingentului comunitar anual pentru 2 500 tone de malț neprăjit de la codul 1107 10 99 din nomenclatura combinată, provenit și transmis din Finlanda (2) și modificările la următoarele regulamente:
-
Regulamentul (CEE) nr. 2145/92 al Comisiei din 29 iulie 1992 de redefinire a zonelor de destinație pentru restituirile la export, taxele de export și a anumitor certificate de export pentru cereale și orez (3);
-
Regulamentul (CEE) nr. 1533/93 al Comisiei din 22 iunie 1993 de stabilire a unor norme metodologice conform Regulamentului (CEE) nr. 1766/92 al Comisiei privind acordarea restituirilor la export pentru cereale și măsurile care trebuie luate în caz de perturbare pe piața cerealelor (4), modificat ultima dată de Regulamentul (CE) nr. 120/94 (5),
-
Regulamentul (CEE) nr. 1621/93 al Comisiei din 25 iunie 1993 de stabilire a unor norme metodologice de aplicare a Regulamentului (CEE) nr. 1766/92 al Comisiei privind sistemul de stabilire a taxelor de import pentru cereale (6), modificat ultima dată de Regulamentul (CE) nr. 795/94 (7);
întrucât, conform articolului 2 alineatul (3) din Tratatul de aderare (8), instituțiile Uniunii Europene pot adopta, înainte de aderare, măsurile menționate la articolul 169 din Actul de aderare, care vor intra în vigoare sub rezerva și la data intrării în vigoare a tratatului,
ADOPTĂ PREZENTUL REGULAMENT:
Articolul 1
(1) Regulamentul (CE) nr. 479/88 se abrogă.
(2) În anexa la Regulamentul (CEE) nr. 2145/92, la Zona II, litera (c) cuvintele „Suedia” și „Finlanda” se elimină.
(3) La articolul 14a din Regulamentul (CEE) nr. 1533/93 cuvântul „Austria” se elimină.
(4) În anexa la Regulamentul (CEE) nr. 1621/93, referirile la Suedia și Finlanda se elimină.
Articolul 2
Prezentul regulament intră în vigoare sub rezerva și la data intrării în vigoare a Tratatului de aderare a Norvegiei, Austriei, Finlandei și Suediei.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 decembrie 1994.